Document ID: 31985D0645

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Δεκεμβρίου 1985 που τροποποιεί, ενόψει της προσχώρησης της Ισπανίας και της Πορτογαλίας, την απόφαση 85/420/ΕΟΚ όσον αφορά τα ποσά των συνδρομών του Ευρωπαϊκού Κοινωνικού Ταμείου για τις δαπάνες ενισχύσεων για προσλήψεις και για τοποθέτηση σε εργασία (85/645/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 396, Εκτιμώντας: ότι η απόφαση 85/420/ΕΟΚ της Επιτροπής (1) πρέπει να συμπληρωθεί ώστε να καθοριστούν, όσον αφορά την Ισπανία και την Πορτογαλία, τα ποσά των συνδρομών που θα χορηγηθούν κατά το οικονομικό έτος 1986, κατ' άτομο και ανά εβδομάδα 7 ότι, βάσει του άρθρου 2 παράγραφος 3 της συνθήκης προσχώρησης, τα όργανα των κοινοτήτων μπορούν να θεσπίσουν, πριν την προσχώρηση, τα μέτρα που αναφέρονται στο άρθρο 396 της πράξης, τα οποία αρχίζουν να ισχύουν με την επιφύλαξη και κατά την ημερομηνία έναρξης ισχύος της εν λόγω συνθήκης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Από την ημερομηνία έναρξης ισχύος της συνθήκης προσχώρησης της Ισπανίας και της Πορτογαλίας, στο άρθρο 1 της απόφασης 85/420/ΕΟΚ προστίθενται οι ακολουθες δύο περιπτώσεις:«- Ισπανία: 4 674 PTA - Πορτογαλία:1 443 ESC»
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 23 Δεκεμβρίου 1985.

Labels: 18
9
5
15